Rino Serra/Garcia Lorca/032


MADRIGAL 
Mè basin a l’era ‘n pom  granà
Përfond e duvert;
Toa boca na reusa
Ëd  papé.

Lë sfond un camp  ëd fiòca.

Mie man a l’ero fer
Për j’ancuso;
Tò còrp l’era ‘l tramont
Ëd na ciochinada.

Lë sfond un camp ëd fiòca.

Ant ël forà
Crani asur
L’ero stalatita
Ij mè ‘t veuj bin.

Lë sfond un camp ëd fiòca.

A son ampinisse ‘d mofa
Ij mè seugn da masnà,
E a l’ha trapanà la lun-a
Mè dolor Salomònich.

Lë sfond un camp ëd fiòca.

Àora magister serios
D’àuta scòla,
Për ij mè amor e seugn
(Cavalin sensa euj).

Lë sfond un camp ëd fiòca.

Madrid, otober  1920

Rino Serra
 Poesìa
Leteratura piemontèisa
Garcia Lorca